《余方悼亡适山圃牡丹芍药盛开赋长句》
宋代·姜特立

白巾对红艳，哀乐自不同。
缅彼古之人，拔去体法中，
亲丧至呕血，悲涕固无从。
不哭即饮酒，陶然醉为乡。
吾爱蒙庄子，鼓盆歌慨慷。
吾笑潘河阳，忍泪赋悼亡。
自古皆有死，生灭固其常。
生也根一气，死焉归渺茫。
钏情虽我辈，达节圣所臧。
且日饮无何，久久永相忘。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。